Lars Findsen

Lars Johan Findsen (født 17. september 1964) er en dansk jurist og embedsmann som var sjef for Forsvarets Efterretningstjeneste fra 2015 til 2020.

Liv og virke 
Findsen er utdannet cand.jur. fra Københavns Universitet i 1990. Han arbeidet som fullmektig i Justitsministeriet frem til 1993, var fra 1995 til 1998 ministersekretær og 2001–2002 kontorsjef samme sted. Fra 2002 til 2007 var han sjef for Politiets Efterretningstjeneste, hvor han ble etterfulgt av Jakob Scharf. Fra 2007 til 2015 var han departementssjef i Forsvarsministeriet. Fra 2015 til 2020 var han sjef for Forsvarets Efterretningstjeneste.

I perioden 1991–2002 var Findsen ekstern lektor i forvaltningsrett ved Københavns Universitet. 

I 2017 ble han kommandør av Dannebrogordenen.

Avskjedigelse
24. august 2020 ble han sammen med to andre ledende medarbeidere fritatt for tjeneste og hjemsendt med øyeblikkelig virkning etter at Tilsynet med Efterretningstjenesterne avga sterk kritikk.

Tiltale
I 2022 ble Findsen tiltalt etter straffeloven § 109 for å ha lekket statshemmeligheter.

Referanser 

Danske jurister
Danske embets- og tjenestemenn
Alumni fra Københavns Universitet
Dannebrogordenen